**Opis predmetu zákazky**

1. Názov zákazky: **Špeciálne ochranné pracovné prostriedky**
2. Počet kusov: **bližšie špecifikovaný v tabuľke**
3. Základná charakteristika:

Predmetom zákazky sú špeciálne osobné ochranné pracovné prostriedky určené pre pracovníkov KCHL CO vo výkone služby v mieste výskytu mimoriadnej udalosti, ako aj vyhľadávanie a identifikácia rádionuklidov, ktoré zabezpečia požadovanú úroveň ochrany pracovníkov v rizikovom prostredí. Pôjde o obmenu osobných ochranných pracovných prostriedkov, ktoré už nespĺňajú svoj pôvodný účel a sú primárne určené na radiačnú ochranu pracovníkov. Všeobecnou požiadavkou pre tieto položky je ich spoľahlivosť a komfort pri ich dlhodobom používaní. Pre požadované osobné ochranné prostriedky (okuliare, golier, zástera, rukavice) musí byť možnosť vybrať z viacerých veľkostných sortimentov, ktoré budú po výbere dodávateľa spresnené podľa potrieb zamestnancov jednotlivých KCHL CO. Počet kusov jednotlivých položiek je definovaný pre 3 KCHL. Osobné ochranné pracovné prostriedky zahŕňajú olovenú zásteru, golier, rukavice, okuliare a vešiaky na ich zavesenie.

1. Hlavné kódy CPV:

CPV: 35113400-3 Ochranné odevy

CPV: 18130000-9 Špeciálne pracovné odevy

CPV: 18141000-9 Pracovné rukavice

CPV: 18142000-6 Štítky (tienidlá) na ochranu zraku

CPV: 30195800-0 Závesné vešiaky alebo držiaky

1. Platnosť zmluvy: do splnenia predmetu zákazky.
2. Termín plnenia: do 12 týždňov po nadobudnutí právoplatnosti uzatvorenej kúpnej zmluvy.
3. Miesta plnenia:

Kontrolné chemické laboratórium CO v Jasove, Ku kachličkárni 653/9, 04423 Jasov

Kontrolné chemické laboratórium CO v Nitre, Plynárenská 25, 949 01 Nitra

Kontrolné chemické laboratórium CO v Slovenskej Ľupči, Príboj 559, 976 13 Slovenská Ľupča

**Opis predmetu zákazky**

***Špeciálne ochranné pracovné prostriedky***

|  |  |  |
| --- | --- | --- |
| ***Názov zostavy/zariadenia*** | ***Predpokladaný počet/***  ***rozsah*** | ***Požadovaný technický parameter*** |
|  | | |
| *RTG ochranné okuliare* | *18 ks* | *Okuliare s plastovým rámom*  *Nastaviteľná dĺžka nosného ramena*  *Dodatočná bočná ochrana*  *Výrazné zníženie radiačnej záťaže očných šošoviek*  *Predná strana min. 0,75 mm olova*  *Bočná strana min. 0,5 mm olova*  *Súčasťou dodávky úložné puzdro na odkladanie okuliarov* |
| *RTG olovený golier* | *12 ks* | *Slúži na ochranu štítnej žľazy a hrudnej kosti*  *Vyrobený z odľahčeného materiálu, obsahujúcu zmes olova a s povrchovou úpravou*  *Ochranný faktor 0,50 mm olova*  *Lemovanie s polyesterovou páskou odolnou voči oderu*  *Obvod krku min. 40 cm až max. 55 cm*    *Výška goliera min. 3,5 cm až max 4,5 cm*  *Zapínanie na suchý zips* |
| *RTG Ochranné rukavice* | *12 párov* | *Olovené vinylové rukavice*  *Bezšvové zhotovenie*  *Ochranný faktor 0,50 mm olova*  *Veľkosť stredná – č. 10*  *Celková dĺžka rukavíc min. 40 cm až max 45 cm*  *Otvory pre všetky prsty* |
| *Ochranná olovená zástera* | *12 ks* | *Slúži ako hlavná ochrana pred zdrojom ionizujúceho žiarenia*  *Predná časť zástery dlhšia, bez rukávov, zadná časť po kríže*  *Vyrobená z odľahčeného materiálu, obsahujúcu zmes olova a s povrchovou úpravou*  *Ochranný faktor: predná plocha 0,50 mm olova a zadná plocha 0,25 mm olova*  *Veľkosť : M*  *Dĺžka min. 100 cm max. 110 cm*  *Šírka bokov : min. 60 cm*  *Šírka ramien : min. 45 cm*  *Zapínanie na suchý zips, strečový systém na suchom zipse, zapínanie priečne na bokoch*  *Predné náprsné vrecko na zástere*  *Súčasťou dodania je špeciálny vešiak na zavesenie ku každej olovenej zástere* |
| *Vešiak na olovenú zásteru aj jedného páru rukavíc* | *6 ks* | *Na zavesenie 1 ochrannej zástery spolu s 1 párom ochranných rukavíc s možnosťou upevnenia na stenu*  *Nosnosť vhodná pre daný typ olovenej zástery a rukavíc* |
| *Vešiak na rukavice* | *6 ks* | *Na zavesenie 2 párov ochranných rukavíc s možnosťou upevnenia na stenu*  *Nosnosť vhodná pre daný typ olovených rukavíc* |

*V prípade, ak sa v súťažných podkladoch uvádzajú údaje alebo odkazy na konkrétneho výrobcu, výrobný postup, značku, obchodný názov, technické normy, patent alebo typ, umožňuje sa uchádzačom predloženie ponuky s ekvivalentným riešením s porovnateľnými, respektíve vyššími technickými parametrami.*

**Vybavenie musí okrem technickej špecifikácie uvedenej v tabuľke zároveň spĺňať:**

1. Doprava na všetky pracoviská – KCHL CO v Jasove, Slovenskej Ľupči a Nitre.
2. Od dodávateľa sa požaduje preukázanie vyhlásenia o zhode na dodané ochranné RTG

pomôcky.

1. Cena musí zahŕňať všetky náklady na balné, dopravu, nakládku, vykládku na miesto určenia, montáž a záruku.
2. Záruka najmenej 12 mesiacov.